CELEX: 52009PC0280
Language: sl
Date: 2009-10-07
Title: Predlog sklep Sveta in Komisije o stališču Skupnosti v okviru Stabilizacijsko-pridružitvenega sveta o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5 Stabilizacijsko-pridružitvenega sporazuma

Pomembno pravno obvestilo

|

52009PC0280

Predlog sklep Sveta in Komisije o stališču Skupnosti v okviru Stabilizacijsko-pridružitvenega sveta o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5 Stabilizacijsko-pridružitvenega sporazuma  /* KOM/2009/0280 končno */  

	[pic] | KOMISIJA EVROPSKIH SKUPNOSTI |Bruselj, 7.10.2009COM(2009) 280 konč.PredlogSKLEP SVETA IN KOMISIJEo stališču Skupnosti v okviru Stabilizacijsko-pridružitvenega sveta o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5 Stabilizacijsko-pridružitvenega sporazumaOBRAZLOŽITVENI MEMORANDUM1. UVODStabilizacijsko-pridružitveni sporazum (SPS), s katerim je bilo vzpostavljeno pridružitveno razmerje med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi, je začel veljati 1. aprila 2004.V odstavku 1 člena 5 SPS je navedeno, da se „pridružitev izvede v prehodnem obdobju največ deset let, razdeljenem v dve zaporedni fazi“. Namen te razdelitve v dve zaporedni fazi je „postopno izvajanje določb Stabilizacijsko-pridružitvenega sporazuma“.V odstavku 3 istega člena je določeno, da „štiri leta po začetku veljavnosti tega sporazuma Stabilizacijsko-pridružitveni svet oceni napredek in se odloči o prehodu na drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo“.Komisija je po dopisu, s katerim je vlada Nekdanje jugoslovanske republike Makedonije obvestila Komisijo o pripravljenosti začeti priprave za prehod na drugo fazo, februarja 2008 začela ocenjevati napredek države na tem področju.Komisija je od Nekdanje jugoslovanske republike Makedonije zahtevala predložitev najnovejših informacij v zvezi s področji, na katera se nanašajo posebne določbe SPS, ki urejajo drugo fazo, tj. ustanavljanje, opravljanje storitev ter tekoča plačila in pretok kapitala.2. IZVAJANJE OBVEZNOSTI V OKVIRU PRVE FAZE SPSNa podlagi analize odgovorov države, ki jo je opravila Komisija, je bilo ugotovljeno, da je država pripravljena na izpolnjevanje obveznosti, ki izhajajo iz prehoda na drugo fazo. Komisija je v svojem poročilu o napredku za leto 2008[1] navedla, da država izpolnjuje vse zaveze, predvidene v okviru prve faze izvajanja Naslova V (pretok delavcev, ustanavljanje, opravljanje storitev, kapital) SPS.3. OBVEZNOSTI V OKVIRU DRUGE FAZE SPSPrehod na drugo fazo pridružitvenega razmerja ima naslednje posledice:Ustanavljanje-  Na podlagi odstavka 5(c) člena 48 SPS Stabilizacijsko-pridružitveni svet:-  prouči možnost razširitve pravic pridobivati in uživati lastninske pravice na nepremičninah na podružnice družb Skupnosti, kadar so te pravice potrebne za opravljanje gospodarskih dejavnosti, za katere so ustanovljene.V skladu s tem členom obe pogodbenici razpravljata o razširitvi pravic, ki jih imajo v prvi fazi le hčerinske družbe družb Skupnosti, na podružnice družb Skupnosti.Kljub temu je Nekdanja jugoslovanska republika Makedonija že sprejela nekatere ukrepe za liberalizacijo trga nepremičnin. Družbe Skupnosti lahko prek svojih podružnic že prosto pridobijo lastninske pravice nad stanovanji in stanovanjskimi stavbami, in sicer po sprejetju naslednjih zakonodajnih aktov:-  zakona o spremembi zakona o lastništvu in drugih stvarnih pravicah (ki je začel veljati julija 2008, Uradni list št. 92/08), v katerem so določene določbe, ki zagotavljajo, da imajo fizične in pravne osebe Skupnosti enake pravice kot državljani Nekdanje jugoslovanske republike Makedonije, kar zadeva lastništvo nepremičnin, vključno s stavbnimi zemljišči, in dolgoročen zakup kmetijskih zemljišč;-  zakona o stavbnih zemljiščih (ki je začel veljati julija 2008, Uradni list št. 82/08), v katerem so natančneje določene pravice in dolžnosti v zvezi s stavbnimi zemljišči.Družbe Skupnosti morajo za pravico do lastništva stavbnih zemljišč pridobiti predhodno dovoljenje, glede pridobivanja kmetijskih zemljišč pa še vedno veljajo omejitve.-  Na podlagi člena 54 SPS lahko Nekdanja jugoslovanska republika Makedonija:-  uvede ali ohrani ukrepe, ki odstopajo od določb poglavja Ustanavljanje iz SPS glede pravice družb in državljanov Skupnosti do ustanavljanja določenih gospodarskih panog, samo z odobritvijo Stabilizacijsko-pridružitvenega sveta in pod pogoji, ki jih ta določi.Ti ukrepi so primerni in potrebni za ureditev razmer ter se prenehajo uporabljati najpozneje dve leti po koncu prve faze.Člen 54 se nanaša na gospodarske panoge, ki so v prestrukturiranju (ali v resnih težavah) ali soočene z izgubo (ali občutnim zmanjšanjem celotnega tržnega deleža), ali na novo nastajajoče gospodarske panoge v državi.Čeprav bi lahko Nekdanja jugoslovanska republika Makedonija v prvi fazi pridružitvenega razmerja prosto uporabljala te ukrepe brez odobritve Stabilizacijsko-pridružitvenega sveta, te možnosti ni nikoli izkoristila.Opravljanje storitev-  Na podlagi člena 55 SPS Stabilizacijsko-pridružitveni svet:-  po začetku druge faze sprejme potrebne ukrepe za postopno izvajanje določb iz odstavka 1 tega člena, kadar je v SPS predvideno, da se postopno omogoči opravljanje storitev s strani družb ali državljanov Skupnosti ali Nekdanje jugoslovanske republike Makedonije, ustanovljenih v drugi državi pogodbenici, kot je oseba, ki so ji te storitve namenjene.V odstavku 2 člena 55 je določeno, da hkrati s procesom liberalizacije, predvidenim v zgornjem odstavku, pogodbenici dovolita začasno gibanje fizičnih oseb, ki izvajajo storitve ali so pri izvajalcu storitev zaposlene kot ključno osebje (kot je opredeljeno v členu 53). To vključuje fizične osebe, ki so predstavniki družbe ali državljana Skupnosti ali Nekdanje jugoslovanske republike Makedonije in želijo začasni vstop zaradi pogajanj o prodaji storitev ali sklenitve pogodb o prodaji storitev za tega ponudnika storitev, če ti predstavniki ne bodo opravljali neposredne prodaje splošni javnosti ali sami zagotavljali storitev.Pri sprejetju navedenih ukrepov se bo upošteval napredek pogodbenic pri približevanju njunih zakonodaj. Stabilizacijsko-pridružitveni svet lahko po napredku države na tem področju dodatno razpravlja o podrobnostih glede izvajanja teh ukrepov.V skladu z odstavkom 3 člena 55 SPS bi morali pogodbenici Sporazuma še naprej pregledovati in poenostavljati obveznosti in postopke v zvezi z opravljanjem storitev na svojem območju.Tekoča plačila in pretok kapitala-  Na podlagi odstavka 2 člena 59 SPS Nekdanja jugoslovanska republika Makedonija:-  zagotovi prosti pretok kapitala, ki se nanaša na portfeljske naložbe ter finančna posojila in kredite z zapadlostjo manj kot eno leto.Nekdanja jugoslovanska republika Makedonija je že zagotovila, da se bodo ob prehodu na drugo fazo zgoraj navedene določbe izvajale prek naslednjih zakonodajnih aktov:-  zakona o deviznih poslih (Uradni list št. 34/2001, 49/2001 in 103/2001, zadnje spremembe zakona so začele veljati julija 2008, Uradni list št. 81). V členu 59 tega zakona (prehodne določbe) je izrecno določeno, da „po preteku prve faze Stabilizacijsko-pridružitvenega sporazuma“ sedanje omejitve portfeljskih naložb rezidentov v vrednostne papirje „prenehajo veljati“;-  razveljavitve odločbe o načinih in pogojih poslovanja nerezidentov z vrednostnimi papirji (razveljavljena je bila decembra 2007, Uradni list št. 159/07), s katero je država zagotovila liberalizacijo portfeljskih naložb z izjemo nekaterih omejitev za rezidente, ki bodo samodejno razveljavljene ob prehodu na drugo fazo (kot je predvideno v členu 59 zakona o deviznih poslih, glej zgoraj).-  Na podlagi člena 60 SPS Stabilizacijsko-pridružitveni svet:-  prouči načine, ki bi omogočili uporabo pravil Skupnosti o pretoku kapitala v celoti.V skladu s tem členom obe pogodbenici razpravljata o nadaljnjem postopnem približevanju zakonodaje Nekdanje jugoslovanske republike Makedonije pravnemu redu Skupnosti na področju pretoka kapitala, da se doseže popolna uskladitev.Na podlagi te določbe bi lahko Stabilizacijsko-pridružitveni svet med drugo fazo razpravljal o vprašanju odprtja in posedovanja bančnih računov v tujini s strani rezidentov Nekdanje jugoslovanske republike Makedonije. V sedanji nacionalni zakonodaji so v zvezi s tem predvidene nekatere omejitve. V praksi bi to lahko rezidentom te države preprečilo portfeljske naložbe v državah članicah EU kljub dejstvu, da imajo to pravico na podlagi odstavka 2 člena 59 SPS.Postopno približevanje zakonodaje-  Na podlagi člena 68 SPS si Nekdanja jugoslovanska republika Makedonija prizadeva zagotoviti postopno združljivost svoje zakonodaje z zakonodajo Skupnosti. To postopno približevanje bi se moralo v prvi fazi nanašati predvsem na pravni red, povezan z notranjim trgom, in na „druga področja, povezana s trgovino“.Vendar pa je proces postopnega približevanja zakonodaje Nekdanje jugoslovanske republike Makedonije pravnemu redu EU, ki poteka, že v prvi fazi zajel vsa področja, podobno kot v vseh drugih državah kandidatkah, vključno s tistimi, v katerih je bilo predvideno, da bo približevanje zakonodaje potekalo samo v drugi fazi. Ta postopni proces približevanja se bo zato nadaljeval.PredlogSKLEP SVETA IN KOMISIJEo stališču Skupnosti v okviru Stabilizacijsko-pridružitvenega sveta o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5 Stabilizacijsko-pridružitvenega sporazumaSVET EVROPSKE UNIJEIN KOMISIJA EVROPSKIH SKUPNOSTI STA –ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim pododstavkom člena 300(2) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,ob upoštevanju predloga Komisije,ob upoštevanju naslednjega:(1) Stabilizacijsko-pridružitveni sporazum med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi je začel veljati 1. aprila 2004.(2) V členu 5 Stabilizacijsko-pridružitvenega sporazuma je predvideno prehodno obdobje največ deset let, razdeljeno v dve zaporedni fazi.(3) Prva faza se je začela 1. aprila 2004, ko je začel veljati Stabilizacijsko-pridružitveni sporazum.(4) Na podlagi odstavka 3 člena 5 Stabilizacijsko-pridružitvenega sporazuma štiri leta po začetku veljavnosti tega sporazuma Stabilizacijsko-pridružitveni svet oceni napredek in se odloči o prehodu na drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo.(5) Pogodbenici morata izpolnjevati obveznosti, ki izhajajo iz prehoda na drugo fazo pridružitvenega razmerja.(6) Nekdanja jugoslovanska republika Makedonija je sprejela potrebne ukrepe za zagotovitev izpolnjevanja vseh obveznosti, ki izhajajo iz prehoda na drugo fazo –SKLENILA:Edini členSklep, ki ga sprejme Skupnost v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi, v zvezi s prehodom na drugo fazo pridružitvenega razmerja, je priloženi osnutek sklepa Stabilizacijsko-pridružitvenega sveta.V Bruslju,Za Svet Za KomisijoPredsednik PredsednikPRILOGAOsnutek sklepa št. …/09 Stabilizacijsko-pridružitvenega svetaz dne … 2009o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5 Stabilizacijsko-pridružitvenega sporazumaSTABILIZACIJSKO-PRIDRUžITVENI SVET JE –ob upoštevanju Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi ter zlasti odstavka 3 člena 5 Sporazuma,ob upoštevanju naslednjega:1.  V členu 5(1) Stabilizacijsko-pridružitvenega sporazuma je predvideno prehodno obdobje največ deset let, razdeljeno v dve zaporedni fazi.2.  Prva faza se je začela 1. aprila 2004, ko je začel veljati Stabilizacijsko-pridružitveni sporazum.3.  Na podlagi člena 5(3) Stabilizacijsko-pridružitvenega sporazuma Stabilizacijsko-pridružitveni svet oceni napredek in se odloči o prehodu na drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo.4.  Pogodbenici morata izpolnjevati obveznosti, ki izhajajo iz prehoda na drugo fazo pridružitvenega razmerja.5.  Nekdanja jugoslovanska republika Makedonija je sprejela potrebne ukrepe za zagotovitev izpolnjevanja vseh obveznosti, ki izhajajo iz prehoda na drugo fazo –SKLENIL:Člen 1Prehod na drugo fazo iz člena 5(3) Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi se začne izvajati.Člen 2Ta sklep začne veljati na dan, ko ga sprejme Stabilizacijsko-pridružitveni svet.V Bruslju, …. 2009Za Stabilizacijsko-pridružitveni svetPredsednik[1] SEC(2008) 2695 konč., Poročilo o napredku Nekdanje jugoslovanske republike Makedonije za leto 2008, 5.11.2008, Bruselj.